|  |  |  |
| --- | --- | --- |
| ОБЩИНА Х И Т Р И Н О 9780 Хитрино, ул.”Възраждане” № 45 тел.: 05341 2250, факс:05341 2120 e- mail: **kmet@hitrino.org** |  | MUNICIPALITY OF H I T R I N O Bulgaria, 9780 Hitrino, 45 Vazrazhdane Str. tel.: 05341 2250, fax.: 05341 2120 e-mail: **kmet@hitrino.org** |

На основание чл. 26, ал. 4 от ЗНА, във връзка с чл. 77 от АПК, в 30-дневен срок от настоящото публикуване на ПРОЕКТ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ХИТРИНО на Интернет страницата на Община Хитрино, на всички заинтересовани страни се предоставя възможност да изразят своите становища и да дават предложения по изготвения проект, в срок до 28.06.2025 г. включително, в деловодството на общинската администрация или на e-mail: delovodstvo@hitrino.bg.

МОТИВИ

ЗА ПРИЕМАНЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ХИТРИНО

/мотивите са изготвени на основание чл. 26, ал. 3 и чл. 28 от Закона за нормативните актове/

 1. ПРИЧИНИ, КОИТО НАЛАГАТ ПРИЕМАНЕТО

Изработването на изцяло нова наредба за определянето и администрирането на местните такси и цени на услуги на територията на Община Хитрино е обусловено от промяна в законодателството - Закона за въвеждане на еврото в република България, Закона за местните данъци и такси, синхронизиране на услугите с Интегрираната информационна система на държавната администрация и Закона за електронното управление.

Тъй като промените в материята са многобройни и важни, налага се приемането на нова наредба. Действащата към настоящия момент Наредба е приета с Решение № 16 по Протокол № 5 от 16.07.2003г.,последно изменение и допълнение с Решение № 70 по Протокол № 7от 16.12.2021г., на Общински съвет - Хитрино. През години е изменяна и допълвана многократно, като в нея са намерили отражение всички нормативни промени, касаещи действащата нормативна уредба от по-висока степен, така че да е съобразена с разпоредбите на Закона за нормативните актове.

В предложения проект са посочени редът и сроковете за събиране на таксите и цените на услугите; редът, по който лицата, неизползващи услуги през съответната година или през определен период от нея, се освобождават от заплащане на съответната такса. Посочени са критериите и компонентите, по които се определя размерът на местните такси и цени на услуги. Материално-техническите и административни разходи за всяка услуга се формират съгласно чл. 8, чл. 115а и § 1, т. 15 от Закона за местните данъци и такси и чл. 7а от Закона за ограничаване на административното регулиране и административния контрол върху стопанската дейност и чл. 10а от ЗЕУ.

Един от основните фактори за приемане на нова Наредба е въвеждането на еврото като официална валута, което изисква определени промени в българското законодателство, за да се гарантира правната сигурност и да се създадат условия за гладкото и безпроблемно преминаване към новата валута. Опитът на държавите членки, последно въвели еврото, показва, че обикновено в периода, предхождащ датата на присъединяване към еврозоната, се приема закон, уреждащ общи въпроси, свързани с единната европейска валута. Законът урежда принципите, които трябва да се спазват при въвеждането на еврото, като например продължаване действието на съществуващите договори и други правни инструменти. Законът регламентира датата на присъединяване към еврозоната и фиксира продължителността на периода на едновременно обращение на двете парични единици, както и на периода на двойно обозначаване на цените, начините за защита на потребителите и др.

Административните органи, отговорни за извършването на плащания към гражданите във връзка с удовлетворяването на техни законоустановени права, следва да адаптират съдържанието на образците на документи и на издаваните от тях актове, съдържащи финансова информация, възможно най-рано след установяване на неотменимо фиксирания валутен курс между еврото и лева.

Общинските администрации имат ключова роля в осигуряването на успешното преминаване към еврото поради естеството на услугите, които предоставят на гражданите. Общините следва да бъдат подготвени да осигурят безпроблемното и гладкото прилагане на еврото във всички управлявани от тях публични услуги, включително чрез промени в нормативни актове. Съгласно Закона за въвеждане на еврото в Република България, размерът на местните такси и цени на услуги и права се определят в български лева и евро за период от време, който започва един месец след датата на влизане в сила на решението за приемане на еврото и приключва 12 месеца след датата на въвеждането му в Република България.

Проектът за нова Наредба за определянето и администрирането на местните такси и цени на услуги на територията на Община Хитрино за пригледност указва цените в табличен вариант, който е изготвен в съответствие с промените в Административнопроцесуалния кодекс, Закона за администрацията. Наредбата за административното обслужване, Закона за електронното управление, Приетата с постановление № 3 от 09.01.2017 г. на МС Наредба за общите изисквания към информационните системи, регистрите и електронните административни услуги, вписани в Интегрираната информационна система на държавната администрация.

Съгласно разпоредбата на чл. 26, ал. 1 от ЗНА изработването на проект на нормативен акт следва да бъде извършено при зачитане на принципите на необходимост, обоснованост, предвидимост, откритост, съгласуваност, субсидираност, пропорционалност и стабилност, които са спазени при изготвяне на проекта.

2. ЦЕЛИТЕ, КОИТО СЕ ПОСТАВЯТ:

Проектът на Наредба за определянето и администрирането на местните такси и цени на услуги на територията на Община Хитрино цели спазване принципите за откритост, публичност и граждански контрол върху дейността на местните власти, конкретно при определяне размера, реда и начина на събиране и освобождаване от заплащане на местните такси и цени на услуги на територията на общината, привеждане в съответствие с действащите от по-висока степен нормативни актове, постигане на ясна регламентация в уредбата на обществените отношения, касаещо предоставянето на административни услуги, както и тяхното добро систематично подреждане в нормативния акт.

Основната цел е възстановяване на разходите по предоставяне на съответните услуги и права, като се спазят определените в чл. 8, ал. 1 от ЗМДТ, принципи -възстановяване на пълните разходи на общината по предоставяне на услугата, създаване на условия за разширяване на предлаганите услуги и повишаване на тяхното качество и постигане на по-голяма справедливост при определяне и заплащане на местните такси.

Предложените видове такси и цени на услуги са съобразени с действащото законодателство и осигуряване на безпроблемното преминаване към единната европейска валута, след решение на Съвета на европейския съюз.

3. ФИНАНСОВИ И ДРУГИ СРЕДСТВА, НЕОБХОДИМИ ЗА ПРИЛАГАНЕТО НА
ПРОЕКТА НА НАРЕДБАТА.

За прилагане на новата нормативна уредба не са необходими финансови и други средства, различни от тези, осигуряващи прилагането на действащата понастоящем Наредба за определянето и администрирането на местните такси и цени на услуги на територията на Община Хитрино.

4. ОЧАКВАНИ РЕЗУЛТАТИ ОТ ПРИЛАГАНЕТО

Подобряване процесите по предоставяне на административни услуги и дигитализиране на процесите; подобряване качеството на обслужване на гражданите и на стопанските организации;

регулиране на правилното прилагане на нормативните актове от по-висока степен; осъществяване на по-добри резултати и по-ефективен контрол върху определянето и администрирането на местните такси и цени на услуги; постигане на по-висок ръст на приходите от услуги, предоставяни на граждани и стопански организации, предвид икономическата обстановка в страната към момента на изготвяне на проекта.

5. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ

Настоящият проект на наредба е изготвен в съответствие със Закона за въвеждане на еврото в Република България, Закона за местните данъци и такси, Закона за електронното управление и Интегрираната информационна система на държавната администрация.

Проектът е съобразен с принципите на Европейската харта за местно самоуправление,
Европейска харта за регионално развитие, както и с директиви на Европейския съюз..

Дата на публикуване: 29.05.2025 г.

ИЛХАН АХМЕД

ЗАМ.КМЕТ НА ОБЩИНА ХИТРИНО